Document ID: 31999D0504

KOMISSION PÄÄTÖS,
tehty 1 päivänä heinäkuuta 1999,
rakennerahastojen tavoitteen n:o 2 mukaisten maksusitoumusmäärärahojen alustavasta jaosta jäsenvaltioittain kaudella 2000-2006
(tiedoksiannettu numerolla K(1999) 1772)
(1999/504/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastoja koskevista yleisistä säännöistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 7 artiklan 3 kohdan ensimmäisen alakohdan,
sekä katsoo, että
1) asetuksen (EY) N:o 1260/1999 1 artiklan ensimmäisen kohdan 2 alakohdassa vahvistetaan, että rakennerahastojen tavoitteella n:o 2 pyritään tukemaan rakenteellisissa vaikeuksissa olevien alueiden taloudellista ja sosiaalista uudistamista,
2) asetuksen (EY) N:o 1260/1999 7 artiklan 2 kohdan kolmannessa alakohdassa säädetään, että tavoitteeseen 2 osoitetaan 11,5 prosenttia rakennerahastojen varoista, mukaan lukien 1,4 prosentin suuruinen siirtymäkauden tuki,
3) asetuksen (EY) N:o 1260/1999 7 artiklan 3 kohdan ensimmäisessä alakohdassa säädetään, että komissio vahvistaa avoimia menettelyjä noudattaen kauden 2000-2006 ohjelmiin käytettävissä olevien maksusitoumusmäärärahojen alustavan jäsenvaltiokohtaisen jaon ottaen tavoitteiden n:o 1 ja n:o 2 osalta täysimääräisesti huomioon yhden tai useamman perusteen, joka vastaa edellisellä kaudella käytettyjä rakennerahastojen päämääristä ja tehokkuudesta ja niiden toiminnan yhteensovittamisesta keskenään ja Euroopan investointipankin toiminnan sekä muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88(2), sellaisena kuin se on viimeksi muutettuna asetuksella (EY) N:o 3193/94(3), mukaisia perusteita, eli tukikelpoisen väestön, alueellisen varallisuuden, kansallisen varallisuuden ja rakenteellisten ongelmien suhteellisen vaikeuden, erityisesti työttömyysasteen,
4) asetuksen (EY) N:o 1260/1999 7 artiklan 3 kohdan kolmannessa alakohdassa säädetään, että jaossa eritellään tavoitteiden n:o 1 ja n:o 2 osalta siirtymäkauden tukea saaville alueille tarkoitetut määrärahat, jotka määritellään saman kohdan ensimmäisessä alakohdassa tarkoitettujen perusteiden mukaan, ja että näiden määrärahojen osuus vähenee vuosittain 1 päivästä tammikuuta 2000 alkaen ja on vuonna 2000 pienempi kuin vuonna 1999,
5) neuvoston 21 päivänä kesäkuuta 1999 päivättyyn pöytäkirjaan liitetyssä komission julistuksessa ilmoitetaan menettely, jota komissio soveltaa tehdessään asetuksen (EY) N:o 1260/1999 7 artiklan 3 kohdan ensimmäisen alakohdan mukaisesti päätöksen tavoitteen n:o 2 mukaisten määrärahojen alustavasta jaosta jäsenvaltioittain, ja
6) Berliinissä 24 ja 25 päivänä maaliskuuta 1999 kokoontunut Eurooppa-neuvosto vahvisti tämän menettelyn huomioon ottaen puheenjohtajan päätelmien 44 kohdan g alakohdassa erityistilanteisiin liittyvät määrät kaudeksi 2000-2006,
ON TEHNYT TÄMÄN PÄÄTÖKSEN:
1 artikla
Tavoitteen n:o 2 mukaisten maksusitoumusmäärärahojen jäsenvaltiokohtaiset alustavat määrät kaudeksi 2000-2006 esitetään liitteessä I.
2 artikla
Tavoitteen n:o 2 mukaista siirtymäkauden tukea koskevien maksusitoumusmäärärahojen jäsenvaltiokohtaiset alustavat määrät kaudeksi 2000-2005 esitetään liitteessä II.
3 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä heinäkuuta 1999.

Labels: 2
15
19
5